ai4bharat/Pralekha huggingface dataset:
పౌర విమానయాన మంత్రిత్వ శాఖ
ఎఫ్టీవోలను ప్రోత్సహించడానికి 'ఫ్లయింగ్ ట్రైనింగ్ ఆర్గనైజేషన్'  మార్గదర్శకాలు సరళీకృతం
విమానాశ్రయాల అభివృద్ధి, ఆధునికీకరణ కోసం రూ.98,000 కోట్లతో మూలధన వ్యయ ప్రణాళిక
ప్రపంచంలోనే అత్యంత వేగంగా అభివృద్ధి చెందుతున్న విమానయాన మార్కెట్లలో భారతదేశం ఒకటి. మూడో అతి పెద్ద దేశీయ విమానయాన మార్కెట్గా ఇప్పటికే నిలిచింది.
స్థిరమైన విధాన నిర్ణయ వాతావరణాన్ని అందించడం, పోటీ ఆధారిత వృద్ధిని ప్రోత్సహించడం ద్వారా ప్రభుత్వం విమానయాన రంగానికి చురుగ్గా మద్దతునిస్తోంది. 2016లో, జాతీయ పౌర విమానయాన విధానాన్ని  కేంద్ర ప్రభుత్వం విడుదల చేసింది. విమానయాన రంగానికి సంబంధించిన భవిష్యత్ ప్రణాళికలు, కార్యాచరణ, కీలక లక్ష్యాలను ఇది నిర్దేశించింది. విమానం/హెలికాప్టర్లు/డ్రోన్లు, వాటి యంత్రాలు, ఇతర భాగాల తయారీ కోసం ఎంఆర్వో పరిశ్రమ అభివృద్ధికి దేశంలో అనుకూలమైన వాతావరణాన్ని సృష్టించే ఉద్దేశ్యంతో 2021 సెప్టెంబర్ 1న కొత్త ఎంఆర్వో మార్గదర్శకాలను ప్రభుత్వం ప్రకటించింది. ఎంఆర్వో సంస్థలపై ఎలాంటి రాయల్టీ లేదా సెస్ విధించకుండా బహిరంగ టెండర్ల ద్వారా విమానాశ్రయాల సాధికారత సంస్థ  విమానాశ్రయాల్లో భూమి కేటాయింపును ఈ మార్గదర్శకాలు సుగమం చేశాయి. ఫ్లయింగ్ ట్రైనింగ్ ఆర్గనైజేషన్  మార్గదర్శకాలు కూడా సరళంగా మారాయి, ఆమోదం పొందాయి. వాటిలో, విమానాశ్రయ రాయల్టీ  రద్దు చేయడం జరిగింది. దేశంలో పైలట్ల కొరతను పరిష్కరించేలా ఎఫ్టీవోల ఏర్పాటును ప్రోత్సహించడానికి భూమి అద్దెలను కూడా హేతుబద్ధీకరించడం జరిగింది. డిమాండును, అభివృద్ధిని సృష్టించేలా హెలికాప్టర్ సంబంధిత కార్యకలాపాలను ప్రోత్సహించడానికి 'హెలికాప్టర్ ఆపరేషన్ పాలసీ'ని కూడా కేంద్ర ప్రభుత్వం రూపొందించింది.
ప్రస్తుతం దేశంలో 30 అంతర్జాతీయ విమానాశ్రయాలు ఉన్నాయి. వివిధ పర్యాటక ప్రాంతాలు సహా ఆకాశమార్గ అనుసంధానతను ప్రోత్సహించే లక్ష్యంతో పౌర విమానయాన మంత్రిత్వ శాఖ తరచూ విమానయాన సంస్థలతో చర్చలు జరుపుతోంది.
ఆంధ్రప్రదేశ్లోని భోగాపురం, గుజరాత్లోని ధోలేరా & హిరాసర్, మహారాష్ట్రలోని నవీ ముంబై, ఉత్తరప్రదేశ్లోని నోయిడా  అంతర్జాతీయ గ్రీన్ఫీల్డ్ విమానాశ్రయాల ఏర్పాటుకు భారత ప్రభుత్వం 'సూత్రప్రాయ' ఆమోదం తెలిపింది.
విమానాశ్రయాల్లోలో మౌలిక సదుపాయాలు/సౌకర్యాల పెంపు అనేది నిరంతర ప్రక్రియ. కార్యకలాపాల అవసరాలు, ట్రాఫిక్, డిమాండ్, వాణిజ్య సాధ్యత మొదలైనవాటిపై ఆధారపడి ఏఏఐ లేదా సంబంధిత ఎయిర్పోర్ట్ నిర్వహణ సంస్థలు వీటిని చేపడతాయి. అంతేగాక, ప్రాంతీయ విమాన అనుసంధానతను ఉత్సాహపరిచేందుకు, ఎక్కువ మందికి విమాన ప్రయాణాన్ని అందుబాటులోకి తీసుకొచ్చేందుకు 21-10-2016న పౌర విమానయాన మంత్రిత్వ శాఖ ప్రాంతీయ అనుసంధాన పథకాన్ని  ఉడాన్ను ప్రారంభించింది. దీంతోపాటు, వివిధ బ్రౌన్ఫీల్డ్ విమానాశ్రయాల అభివృద్ధి/ఆధునీకరణ, గ్రీన్ఫీల్డ్ విమానాశ్రయాలను అభివృద్ధి కోసం 2019-24 కాలంలో ఏఏఐ, పీపీపీ విమానాశ్రయ నిర్వహణ సంస్థలు రూ.98,000 కోట్లకు పైగా మూలధన వ్యయ ప్రణాళికను ప్రారంభించాయి. ఇందులో ఏఏఐ సుమారు రూ.25,000 కోట్ల మూలధన వ్యయ ప్రణాళిక కూడా కలిసి ఉంది. ప్రయాణీకుల సంఖ్యను పెంచడానికి, విమాన ప్రయాణాన్ని సురక్షితం, సౌకర్యవంతం, వినియోగదారు స్నేహపూర్వకం మార్చడం ఈ మూలధన వ్యయాల ఉద్దేశం.
పౌర విమానయాన మంత్రిత్వ శాఖ సహాయ మంత్రి జనరల్ వి.కె.సింగ్  ఇవాళ లోక్సభలో ఒక ప్రశ్నకు లిఖితపూర్వక సమాధానం రూపంలో ఈ సమాచారాన్ని అందించారు.
మంత్రిమండలి
భద్రత సహకారం అంశం పై సౌదీ అరేబియా కు మరియు భారతదేశాని కి మధ్య ఒప్పందాని కి ఎక్స్-పోస్ట్ ఫ్యాక్టో ఆమోదం తెలిపిన మంత్రిమండలి
భద్రత సహకారం అంశం పై కింగ్ డమ్ ఆఫ్ సౌదీ అరేబియా ప్రభుత్వానికి మరియు రిపబ్లిక్ ఆఫ్ ఇండియా ప్రభుత్వాని కి మధ్య కుదిరినటువంటి ఒక ఒప్పందాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది. మాననీయ ప్రధాన మంత్రి 2019వ సంవత్సరం అక్టోబరు 29వ తేదీ న సౌదీ అరేబియా ను సందర్శించిన సందర్భం లో ఈ ఒప్పంద పత్రం పై సంతకాలు అయ్యాయి.
ఉగ్రవాదాని కి సంబంధించిన నేరాలు సహా వివిధ నేరాల నిరోధాని కి మరియు అణచివేత కు ఇరు దేశాల లోను ప్రభావశీలత్వాన్ని మెరుగు పరచడం ఈ ఒప్పందం ధ్యేయం గా ఉంది. అదే విధం గా ఉగ్రవాదాని కి నిధుల ను అందించడం మరియు వ్యవస్థీకృత నేరాల ను సైతం ఇది అడ్డగిస్తుంది. రెండు దేశాల చట్ట అమలు సంస్థల తో పాటు, రహస్య సమాచార సంస్థ ల అధికారుల మధ్య కూడా సహకారాన్ని పెంపొందించేందుకు ఒక ఫ్రేమ్ వర్క్ ను ఇది ఏర్పరుస్తుంది.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఆవిష్కరణల సహకారానికి బ్రిక్స్ దేశాల అంగీకారం
ఆవిష్కరణలలో సహకారానికి బ్రిక్స్ దేశాలు 11వ బ్రిక్స్ ఎస్ &టి స్టీరింగ్ కమిటీ సమావేశంలో ఏకగ్రీవంగా అంగీకారానికి వచ్చాయి. భారత్ ప్రతిపాదించిన ఈ అంశాన్నిదీనిని విస్త్రత కార్యచరణ ప్రణాళికగా రూపొందించేందుకు బ్రిక్స్ శాస్త్ర, సాంకేతిక, ఆవిష్కరణ వ్యవస్థాపకత  వర్కింగ్ గ్రూప్లో పరిగణిస్తారు.
బ్రిక్స్ శాస్త్ర, సాంకేతిక, ఆవిష్కరణ వ్యవస్థాపకత క్యాలెండర్ కార్యకలాపాల అమలును సమీక్షించేందుకు బ్రిక్స్ ఆవిష్కరణ సహకారం 2021-2022కు కాన్సెప్ట్ నోట్ ను, కార్యాచరణ ప్రణాళికను 22 జూన్ 2021న నిర్వహించిన సమావేశంలో చర్చించారు. బ్రిక్స్ యంగ్ సైంటిస్ట్స్ కాంక్లేవ్, బ్రిక్స్ సీనియర్ అధికారుల సమావేశం, బ్రిక్స్ శాస్త్ర, సాంకేతిక మినిస్టీరియల్ మీటింగ్, భారత సాంకేతికతలో బ్రిక్స్ భాగస్వామ్య సదస్సుతో పాటుగా 2021కి ప్రతిపాదనల ఆహ్వానాలు కూడా ఈ చర్చలో భాగం. ఈ సమావేశానికి బ్రిక్స్ శాస్త్రా సాంకేతిక మంత్రివర్గాల ప్రతినిధులు హాజరయ్యారు.
భారత శాస్త్ర, సాంకేతిక శాఖ నిర్వహించిన ఈ సమావేశానికి భారతదేశం తరఫున అంతర్జాతీయ సహకార సలహాదారు, అధిపతి అయిన సంజీవ్ కుమార్ వార్ష్నే అధ్యక్షత వహించారు. ఈ సమావేశంలో పరిశ్రమలు, అంతర్గత వాణిజ్య ప్రోత్సాహక శాఖ , కన్ఫెడరేషన్ ఆఫ్ ఇండియన్ ఇండస్ట్రీ  ప్రతినిధులు కూడా పాల్గొన్నారు. మంత్రిత్వ స్థాయి సమావేశం, బ్రిక్స్ సదస్సు సహా వివిధ రంగాలకు సంబంధించిన సమావేశాల పరంపరలో భాగంగా దీనిని నిర్వహించారు.
జనవరి 2021 నుంచి బ్రిక్స్ అధ్యక్షత బాధ్యతలను చేపట్టిన భారత్ సెప్టెంబర్ 13 నుంచి 16, 2021న బ్రిక్స్ యంగ్ సైంటిస్ట్స్ కాంక్లేవ్ 6వ ఎడిషన్ ను నిర్వహించనుంది. భారతదేశం ప్రతిపాదించినట్టుగా ఈ సదస్సుకు ఇతివృత్తాలలో ఆరోగ్య సంరక్షణ, ఇంధన పరిష్కారాలు, బాహుశాస్త్రాంతర సైబర్ ఫిజికల్ సిస్టం ఉంటాయి. ఈ సదస్సుకు సంబంధించిన ప్రకటనను జులై మొదటివారంలో చేయనున్నారు.
ఆరోగ్య, కుటుంబ సంక్షేమ మంత్రిత్వ శాఖ
మహారాష్ట్ర, కేరళ, పంజాబ్,కర్ణాటక, గుజరాత్, తమిళనాడు రాష్ట్రాలలో గరిష్ఠంగా రోజువారి కోవిడ్ కొత్త కేసులు నమోదు కొనసాగుతోంది.
దేశంలో చేపట్టిన అతిపెద్ద వాక్సినేషన్ కార్యక్రమంలో భాగంగా 2.5 కోట్ల డోసులు దాటిన వాక్సినేషన్
గడచిన 24 గంటలలో వేసిన వాక్సిన్ డోస్ల సంఖ్య 13 లక్షలకు పైగా దాటింది.
మహారాష్ట్ర, కేరళ, పంజాబ్, కర్ణాటక, గుజరాత్, తమిళనాడు రాష్ట్రాలలో అత్యధిక సంఖ్యలో కోవిడ్ -19 రోజువారి కేసులు నమోదవుతూనే ఉన్నాయి. ఇవి గత 24 గంటలలో నమోదైన మొత్తం కేసులలో 85.91 శాతంగా ఉన్నాయి.
గత 24 గంటలలో 22,854 కొత్త కేసులు నమోదయ్యాయి.
మహారాష్ట్రలో రోజువారి కేసుల సంఖ్య గరిష్టంగా 13,659 నమోదయ్యాయి . దీని తర్వాతి స్థానం లో కేరళ 2,475 కేసులు నమోదయ్యాయి. పంజాబ్ లో 1393 కొత్త కేసులు నమోదయ్యాయి.
86 శాతం కొత్త కేసులు 6 రాష్ట్రాలలో నమోదయ్యాయి.
8 రాష్ట్రాలలో కొత్త కేసులు పెరుగుదలను సూచిస్తున్నాయి.
భారతదేశపు మొత్తం యాక్టివ్ కేస్ లోడ్ ఈరోజు 1,89,226 కు చేరింది. భారతదేశపు ప్రస్తుత యాక్టివ్ కేస్లోడ్ దేశం మొత్తం పాజిటివ్కేసులలో 1.68 శాతం గా ఉన్నాయి.
కింద సూచించిన గ్రాఫ్ గత 24 గంటలలో యాక్టివ్ కేసులలో మార్పును సూచిస్తున్నది.కేరళ లోయాక్టివ్ కేసులు గరిష్ఠంగా తగ్గుముఖం పట్టాయి. మరోవైపు మహారాష్ట్రలో గత 24 గంటలలో కోవిడ్ కొత్తకేసులు గరిష్ఠంగా పెరుగుదలను సూచిస్తున్నాయి.
ఇక వాక్సిన్ విషయానికి వస్తే, 4,78,168 సెషన్లలో 2.56 కోట్లకు పైగా వాక్సిన్డోస్లు  వాక్సిన్ డోస్లను వేసినట్టు ఈ ఉదయం 7 గంటల వరకు అందిన సమాచారం.
ఇందులో 71,97,100 హెచ్.సి.డబ్ల్యు , 40,13,249 హెచ్.సి.డబ్ల్యు , 70,54,659 ఎఫ్.ఎల్.డబ్ల్యులు, 6,37,281 ఎఫ్.ఎల్.డబ్ల్యులు  ను 45 సంవత్సరాలకు పైబడిన ప్రత్యేక అనారోగ్యాలు కలిగిన లబ్ధిదారులు 9,67,058 మందికి తొలిడోస్ ఇచ్చారు. అలాగే 58,15,664 మంది 60 ఏళ్లు పైబడిన లబ్ధిదారులకు వాక్సిన్ వేశారు.
|
|
HCWs
|
|
FLWs
|
|
45 to <60 years with Co-morbidities
|
|
Over 60 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
1st Dose
|
|
71,97,100
|
|
40,13,249
|
|
70,54,659
|
|
6,37,281
|
|
9,67,058
|
|
58,15,664
|
|
2,56,85,011
వాక్సినేషన్ మొదలైన 54 వ రోజు అంటే 2021 మార్చి 10 న మొత్తం 13,17,357 వాక్సిన్ డోస్లు ఇవ్వడం జరిగింది.ఇందులో 10,30,243 మంది లబ్ధిదారులకు 20,299 సెషనల్లలో తొలి డోస్  ఇవ్వడం జరిగింది. 2,87,114 హెచ్.సి.డబ్ల్యులు, ఎఫ్.ఎల్.డబ్ల్యులు రెండో డోస్వాక్సిన్ అందుకున్నారు.
|
|
Date:10th March,2021
|
|
HCWs
|
|
FLWs
|
|
45 to < 60 years with Co-morbidities
|
|
Over60years
|
|
Total Achievement
|
|
1stDose
|
|
2ndDose
|
|
1stDose
|
|
2nd Dose
|
|
1stDose
|
|
1stDose
|
|
1stDose
|
|
2ndDose
|
|
66,995
|
|
1,23,369
|
|
1,18,168
|
|
1,63,745
|
|
1,33,533
|
|
7,11,547
|
|
10,30,243
|
|
2,87,114
గత 24 గంటలలో 126 మరణాలు నమోదు.
కొత్తగా నమోదైన మరణాలలో 82.54 శాతం మరణాలు ఆరు రాష్ట్రాలనుంచే ఉన్నాయి. మహారాష్ట్రలో మరణాలు గరిష్ఠంగా  నమోదయ్యాయి. 17 మరణాలతో ఆ తరువాతి స్థానంలో పంజాబ్ ఉంది. కేరళలో గత 24 గంటలలో 14 మరణాలు సంభవించాయి.
83 శాతం మరణాలు ఆరు రాష్ట్రాలలో నమోదు.
గత 24 గంటలలో 19 రాష్ట్రాలు, కేంద్రపాలిత ప్రాంతాలలో ఒక్కకోవిడ్ మరణం కూడా సంభవించలేదు.
అవి, గుజరాత్, రాజస్థాన్, ఉత్తరప్రదేశ్, అస్సాఒం,ఒడిషా,గోవా,జార్ఖండ్, పుదుచ్చేరి, లక్షద్వీప్,సిక్కిం, లద్దాక్ , మణిపూర్, డి అండ్ ఎన్, మేఘాలయ,మిజోరం, నాగాలాండ్,త్రిపుర, అండమాన్ నికోబార్ ఐలెండ్, అరుణాచల్ప్రదేశ్.
జల శక్తి మంత్రిత్వ శాఖ
మేఘాలయలో జల్ జీవన్ మిషన్ అమలు కోసం మిడ్ టర్మ్ రివ్యూ
పోస్ట్ చేసిన తేదీ: 26 అక్టోబరు 2020 6:05 పీఎం పీఐబీ ఢిల్లీ
మేఘాలయలో జల్ జీవన్ మిషన్ ప్రణాళిక అమలుపై మధ్యంతర సమీక్ష సమావేశం
వీడియో కాన్ఫరెన్స్ పద్ధతిలో నిర్వహణ
జాతీయ జల్ జీవన్ మిషన్ పురోగతిని వివరించిన రాష్ట్ర అధికారులు
మేఘాలయలో సుమారు 5.89 లక్షల గ్రామీణ కుటుంబాలు ఉన్నాయి 2020-21లో 2.04 లక్షల గృహాలకు కుళాయి కనెక్షన్లను అందించాలని రాష్ట్రం యోచిస్తోంది. రాష్ట్రంలోని 1,636 గ్రామాలన్నింటికీ 2020-21లో వందశాతం కుళాయి కనెక్షన్లు ఇవ్వాలని యోచిస్తున్నట్లు మధ్యంతర సమీక్షలో గుర్తించారు. ఇప్పటివరకు, 112 గ్రామాలకు కుళాయి సదుపాయం కల్పించారు. ఆశిస్తున్న జిల్లాలకు, సంసద్ ఆదర్శ్ గ్రామ యోజన గ్రామాలకు చాలా ప్రాధాన్యత ఇస్తారు.
ప్రతి గ్రామానికి గ్రామ కార్యాచరణ ప్రణాళిక  సిద్ధం చేయడం ద్వారా గ్రామ స్థాయిలో ప్రణాళికపై పూర్తిస్థాయి దృష్టి పెట్టాలని రాష్ట్రానికి సూచనలు ఇచ్చారు. ఈ ప్రణాళికలో తాగునీటి వనరులను బలోపేతం చేయడం, నీటి సరఫరా మౌలిక సదుపాయాలు, మురుగు నీటి నిర్వహణ ఆపరేషన్ & నిర్వహణ వంటివి ఉండాలి. తాగునీటి సరఫరా వ్యవస్థల దీర్ఘకాలిక స్థిరత్వం కోసం ఇప్పటికే ఉన్న తాగునీటి వనరుల విస్తరణను దృష్టిలో పెట్టుకోవాలి. ఎంజిఎన్ఆర్ఇజిఎస్, జల్ జీవన్ మిషన్, ఎస్బిఎం , గ్రామీణ స్థానిక సంస్థలకు 15 వ ఎఫ్సి గ్రాంట్లు, జిల్లా ఖనిజ అభివృద్ధి నిధి, కాంపా, లోకల్ ఏరియా డెవలప్మెంట్ ఫండ్ తదితర కార్యక్రమాలను గ్రామస్థాయిలో విలీనం చేయాలని కోరారు. ఈ నిధులను సమర్థంగా ఉపయోగించుకోవడానికి గ్రామ కార్యాచరణ ప్రణాళికను తయారు చేయాలని కోరారు. స్థానికులను సమీకరించడానికి ఐఈసీ ప్రచారాన్ని ప్రారంభించాలని రాష్ట్రం కోరింది.
జల్ జీవన్ మిషన్ కింద, 2020-21 మధ్యకాలంలో, మేఘాలయకు ₹ 114.09 కోట్లు కేటాయించారు. వీటిలో 28.52 కోట్ల రూపాయలను రాష్ట్రానికి విడుదల చేశారు. 2020-21లో, మేఘాలయకు 15 వ ఆర్థిక కమిషన్ గ్రాంట్లుగా రూ. 182 కోట్లు కేటాయించారు. ఈ మొత్తంలో 50 శాతాన్ని తప్పనిసరిగా నీటి సరఫరా, పారిశుద్ధ్యానికి ఉపయోగించాలి. జల్ జీవన్ మిషన్లో భాగంగా స్థానికులు, ముఖ్యమైన అధికారులు నీటి నాణ్యతకు ప్రాముఖ్యం ఇస్తారు. నీటి నాణ్యతను పరీక్షించే ఫీల్డ్ టెస్ట్ కిట్లను ఉపయోగించడానికి ప్రతి గ్రామంలో 5 మందికి... ముఖ్యంగా మహిళలకు శిక్షణ ఇస్తున్నారు. ప్రతి వనరును భౌతిక, రసాయన పారామితుల కోసం ఏడాదికి ఒకసారి , కలుషిత బ్యాక్టరియా కోసం రెండుసార్లు పరీక్షించాల్సిన అవసరం ఉంది. ఈ అంశాలకు ప్రాధాన్యత ఇవ్వడంతో పాటు వచ్చే 3-4 నెలల్లో రాష్ట్ర, జిల్లా ప్రయోగశాలల ఎన్ఎబిఎల్ అక్రిడిటేషన్ను పూర్తి చేసి వాటిని ప్రజల కోసం తెరవాలని సూచించారు. సరఫరా అవుతున్న నీటి నాణ్యతను వీటి ద్వారా నామమాత్రపు రేటుతో పరీక్షించవచ్చు. 2020 అక్టోబర్ 2 న ప్రారంభించిన ప్రత్యేక 100 రోజుల ప్రచారంలో భాగంగా అన్ని అంగన్వాడీ కేంద్రాలకు, పాఠశాలలకు పైపుల ద్వారా నీటి సరఫరా ఉండేలా చూడాలని రాష్ట్రాన్ని కోరారు. తద్వారా తాగుడానికి, చేతులు కడుక్కోవడానికి, మరుగుదొడ్లలో వాడకానికి మంచినీరు అందుబాటులో ఉంటుంది.
2024 నాటికి కుళాయి కనెక్షన్ల ద్వారా గ్రామీణ గృహాలకు త్రాగునీటిని అందించడానికి చేపట్టిన కీలకమైన కార్యక్రమం జల్ జీవన్ మిషన్. కుళాయి నీటి ద్వారా గ్రామంలోని ప్రతి ఇంటికి సురక్షితమైన తాగునీరు అందించడం ద్వారా గ్రామీణ ప్రజల జీవితాలను మెరుగుపరచడం ఈ కార్యక్రమ లక్ష్యం.
యువజన వ్యవహారాలు, క్రీడల మంత్రిత్వ శాఖ
లయబద్ధపు జిమ్నాస్టిక్స్ లో తనకు తానే పోటీ అవుతున్న మహారాష్ట్ర జిమ్నాస్ట్ సంయుక్త కాలే
పంచకులలో జరిగిన నాలుగో ఖేలో ఇండియా యువజన క్రీడోత్సవాల్లో లయబద్ధపు జిమ్నాస్టిక్స్ విభాగంలో మొత్తం ఐదు బంగారు పతకాలనూ మహారాష్ట్రకు చెందిన జిమ్నాస్ట్ సంయుక్త కాలే చేజిక్కించుకున్నారు. మళ్లీ గ్వాలియర్ లో లక్ష్మీబాయ్ నేషనల్ ఇన్ స్టిట్యూట్ ఆఫ్ ఫిజికల్ ఎడ్యుకేషన్ వేదికగా జరిగే ఖేలో ఇండియా యువజన క్రీడల్లో తనమీద తానే పోటీ పడే పరిస్థితిలో పతకాల పంటకు సిద్ధమవుతోంది. .
మధ్యతరగతి కుటుంబంలో పుట్టిన సంయుక్త ఐదేళ్ళ మధ్యప్రదేశ్వ లో జరిగే 2022 ఖేలో ఇండియా యసులోనే జిమ్నాస్టిక్స్ మొదలుపెట్టింది. పంచకులలో వ్యక్తిగత విభాగంలో నాలుగు స్వర్ణాలు గెలిచింది. దీంతో బాటు హూప్, బాల్, క్లబ్, రిబ్బన్ విభాగాల్లోను ప్రతిభ చాటింది. ఇలా మొత్తం ఐదు స్వర్ణాలు సాధించినట్టయింది. మధ్యప్రదేశ్ ఖేలో ఇండియా పోటీలకు సిద్ధపడుతున్న సంయుక్త ఈ మధ్యనే గుజరాత్ నేషనల్ గేమ్స్ లోను, బెంగళూరు లో జరిగిన 25వ నేషనల్ చాంపియన్ షిప్ పోటీల్లోనూ సత్తా చాటింది.
మధ్యప్రదేశ్ లో జరగబోయే 2022 ఖేలో ఇండియా యువజన క్రీడల్లో విజయావకాశాల గురించి మాట్లాడుతూ, తనశిక్షణ బాగానే ఉందని, మహారాష్ట్రకు చెందిన జిమ్నాస్ట్ లు అందరూ సిద్ధంగా ఉన్నారని సంయుక్త చెప్పారు.తాను ఫీనిక్స్ అకాడెమిలో మానసి సర్వే, పూజ సర్వే పర్యవేక్షణలో శిక్షణ తీసుకుంటున్నానని చెప్పారు. రోజుకు 6 గంటల ప్రాక్టీస్ కు తల్లిదండ్రులు, కోచ్ లు సహకరిస్తారని చెప్పారు. గ్వాలియర్ లో తాను కనబరచే ప్రతిభ తనకు అంతర్జాతీయ గుర్తింపు తెస్తుందని సంయుక్త ఆశాభావంతో ఉంది. ఈసారి తన అకాడెమీకి చెందిన కీమయా కార్లేతో పోటీపడుతునప్పటికీ, నిజమైన పోటీ తనకు తానే అన్నారు.
సంయుక్తను అంతర్జాతీయ జిమ్నాస్టిక్స్ సమాఖ్య గుర్తించి ప్రపంచ అత్యుత్తమ జిమ్నాస్ట్ ల జాబితాలో చేర్చింది. ఆమెకు ఇదొక గొప్ప గుర్తింపు. ఖేలో ఇండియా యువజన క్రీడలు, నేషనల్ గేమ్స్, నేషనల్ చాంపియన్ షిప్ తో బాటు సంయుక్త అనేక అంతర్జాతీయ పోటీలలో పాల్గొంది.
సంయుక్త సాధించిన ఘనతలను ఆమె కోచ్ మానసి సర్వే వివరిస్తున్నారు. ఇప్పటిదాకా సంయుక్త 130 పతకాలు సాధించిందని, అందులో 119 స్వర్ణాలని చెబుతున్నారు. థాయిలాండ్ లో జరిగిన ఏషియాన్ చాంపియన్ షిప్ లో క్వాలిఫయ్ కావటం భారత్ కు గర్వకారణమన్నారు. తన ప్రతిభతో ప్రకంపనలు సృష్టిస్తున్న సంయుక్త ఖేలో ఇండియా తరువాత లక్ష్య సాధన మీద తన ఏకాగ్రత మరింత పెరిగిందన్నారు
మధ్యప్రదేశ్ లో జరిగే 2022 ఖేలో ఇండియా లో మహారాష్ట్ర తరఫున 450 మంది అథ్లెట్లు వివిధ విభాగాలలో పాల్గొంటారు. వారిలో వేదాంత మాధవన్ , శ్రద్దా చొప్డే, ఆకాంక్షా వ్యవహారే , బిసాల్ చాంగమై , విశ్వనాథ్ సురేష్ , దేవిక ఘోర్పడే  ఉన్నారు.
దేశం నలుమూలల నుంచి 5000 మందికి పైగా క్రీడాకారులు మధ్యప్రదేశ్ లో మొదటి సారిగా జరుగుతున్న ఈ ఖేలో ఇండియా యువజన క్రీడోత్సవాల్లో పాల్గొంటున్నారు. భోపాల్ లో గౌరవ ముఖ్యమంత్రి శ్రీ శివరాజ్ చౌహాన్ జనవరి 30న ఈ పోటీలను లాంఛనంగా ప్రారంభిస్తారు. మధ్యప్రదేశ్ లోని ఎనిమిది నగరాలు - భోపాల్, ఇండోర్, గ్వాలియర్, జబల్పూర్, ఉజ్జయిని, బాలాఘాట్, మాండ్లా, ఖర్గోన్  లో ఈ పోటీలు జరుగుతాయి. ట్రాక్ సైక్లింగ్ మాత్రం ఢిల్లీ లో జరుగుతుంది. 27 అంశాల్లో పోటీలు జరుగుతుండగా మొదటిసారిగా వాటర్ స్పోర్ట్స్ చేర్చారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
విజ్ఞాన్ ప్రగతి & సైన్స్ రిపోర్టర్ పత్రికల ఆరోగ్య ప్రత్యేక సంచికలను విడుదల చేసిన డిజి, ఐసిఎంఆర్, డైరెక్టర్ సిఎస్ఐఆర్- ఎన్ఐఎస్సిపిఆర్
తమ ఆరోగ్యం గురించి అనేకమంది ప్రజలు ఆందోళన చెందుతున్న నేపథ్యంలో, ఇటీవల సంభవించిన కోవిడ్ మహమ్మారి సామాన్య ప్రజలు ఆరోగ్యం, శాస్త్రీయ పరిశోధనకు సంబంధించిన సూక్ష్మాలను తెలుసుకునేందుకు ప్రేరణనిచ్చింది. శాస్త్రీయ సమాచారం అన్నది ప్రవర్తనలో మార్పులు తీసుకువస్తుంది, ఈ దిశలో ప్రముఖ శాస్త్రీయ పత్రికలైన విజ్ఞాన్ ప్రగతి, సైన్స్ రిపోర్టర్ ప్రభావవంతమైన పాత్ర పోషిస్తున్నాయి. సిఎస్ఐఆర్ ప్రముఖ సైన్స్ పత్రికలైన విజ్ఞాన్ ప్రగతి & సైన్స్ రిపోర్టర్ ప్రత్యేక ఆరోగ్య సంచికలను 10 ఏప్రిల్ 2023న ఐసిఎంఆర్ కేంద్ర కార్యాలయంలో విడుదల చేస్తున్న సందర్భంలో ఇండియన్ కౌన్సిల్ ఆఫ్ మెడికల్ రీసెర్చ్  డైరెక్టర్ జనరల్, డిపార్ట్మెంట్ ఆఫ్ హెల్త్ రీసెర్చ్  కార్యదర్శి డాక్టర్. రాజీవ్ బాల్ పేర్కొన్నారు.
విజ్ఞాన్ ప్రగతి పత్రిక ప్రత్యేక ఆరోగ్య సంచిక విడుదల
సిఎస్ఐఆర్ కు చెందిన ఈ రెండు పత్రికలు ఏడు దశాబ్దాల వారసత్వాన్ని కలిగి ఉండటమే కాక, ప్రామాణికమైన శాస్త్ర సాంకేతిక పరిజ్ఞానాన్ని వ్యాప్తి చేయడం ద్వారా సమాజంలో శాస్త్రీయ దృక్పథాన్ని పెంపొందించే గొప్ప బాధ్యతను నిర్వహిస్తున్నాయని సిఎస్ఐఆర్- ఎన్ఐఎస్సిపిఆర్ డైరెక్టర్ ప్రొఫెసర్ రంజనా అగర్వాల్ అన్నారు.
ఈ ప్రత్యేక సంచికలు మానసిక ఆరోగ్యం, సాంక్రమిక వ్యాధులు, జీవన శైలి వ్యాధులు, ప్రసూతి & నోటి ఆరోగ్యం, బాల్య వివాహాల వల్ల కలిగే ఆరోగ్య దుష్పరిణామాలకు సంబంధించిన అనేక ఆరోగ్య సంబంధిత వ్యాసాలు కలిగి ఉన్నాయి. ఈ సంచికలలో వ్యాసకర్తలు ఐసిఎంఆర్ లాబ్స్ లో పనిచేస్తున్న శాస్త్రవేత్తలవడమే కాక, వారంతా కూడా 16 నవంబర్ 2022న సిఎస్ఐఆర్- ఎన్ఐఎస్సిపిఆర్ లో జరిగిన వర్క్షాప్లో కలిసిన ఫలితంగా సాకారమైన పరిణామం.
సైన్స్ రిపోర్టర్ పత్రిక ఆరోగ్య సంచిక విడుదల
సైన్స్ రిపోర్టర్ ఎడిటర్ శ్రీ హసన జావేద్ ఖాన్, విజ్ఞాన పత్రిక ఎడిటర్ డాక్టర్ మనీష్ మోహన్ గోరె కూడా ఈ కార్యక్రమంలో తమ అభిప్రాయాలను వ్యక్తం చేశారు. డిహెచ్ఆర్ సీనియర్ ఆర్థిక సలహాదారు డాక్టర్ రాజీవ్, గోరఖ్పూర్ ఆర్ఎంఆర్సి డైరెక్టర్ డాక్టర్ రజనీ కాంత్, ఐఎసిఎంఆర్ విభాగాల అధిపతులు; ఐసిఎంఆర్ శాస్త్రవేత్త డాక్టర్ ఎన్నా డోగ్రా , సిఎస్ఐఆర్- ఎన్ఐఎస్సిపిఆర్ సీనియర్ శాస్త్రవేత్త సొనాలీ నగర్ & విజ్ఞాన ప్రగతి అసిస్టెంట్ సుభద కపిల్; సైన్స్ జర్నలిస్టు శ్రీ పల్లవ్ బాగ్లా కూడా ఈ కార్యక్రమంలో పాల్గొన్నారు.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ రిపోర్టింగ్ - అధికారిక ఉపాధి దృక్పధం
గణాంకాలు, కార్యక్రమ అమలు మంత్రిత్వ శాఖ పరిధిలోని జాతీయ గణాంకాల కార్యాలయం  ఎంపిక చేసిన ప్రభుత్వ ఏజెన్సీల వద్ద అందుబాటులో ఉన్న పాలనా రికార్డుల ఆధారంగా కొన్ని కోణాలలో పురోగతిని అంచనా వేసేందుకు సెప్టెంబర్ 2017 నుంచి అక్టోబర్ 2021 ఉపాధి దృక్పధం పై పత్రికా ప్రకటనను విడుదల చేసింది.
వివరణాత్మక పత్రాన్ని జతపరచడమైంది.
పర్యటక మంత్రిత్వ శాఖ
“భారతీయ వంటకాల రహస్యాలు మరియు సంతోషాలు” పై పర్యాటక మంత్రిత్వ శాఖ దేఖో అప్నా దేశ్ వెబినార్
భారతదేశంలో ఆహారం అపరిమితమైన వంటకాలు, వంట శైలుల శక్తివంతమైన కలగలుపుతో కూడినవి
పర్యాటక మంత్రిత్వ శాఖ దేఖో అప్నా దేశ్ వెబినార్ సిరీస్ 2020 డిసెంబర్ 26 న జరిగిన "సీక్రెట్స్ అండ్ డిలైట్స్ ఆఫ్ ఇండియన్ కుజైన్ " అనే పేరుతో భారతీయ వంటకాలు మరియు దాని ప్రాముఖ్యతపై దృష్టి సారించింది. భారతదేశంలో ఆహారం అపరిమిత వంటకాలు, వంట శైలుల శక్తివంతమైన కలగలుపు మరియు స్థానికంగా లభించే సుగంధ ద్రవ్యాలు, ధాన్యాలు, కూరగాయలు, పండ్ల సూక్ష్మ, అధునాతన ఉపయోగం ద్వారా ఇది స్పష్టంగా వర్గీకరించారు. ఒకటి లేదా అంతకంటే ఎక్కువ ఆహార ధాన్యాలు, కూరగాయల సుగంధ ద్రవ్యాలు మొదలైన వాటితో కలిపి ఉప్పు, తీపి, చేదు లేదా మసాలా వంటి అన్ని రకాల రుచులతో రుచి మొగ్గలను సంతృప్తిపరిచే భారతీయ ఆహారం సమతుల్య ఆహారం.
ఎంపి 1982 కేడర్ కి చెందిన రిటైర్డ్ ఐఏఎస్ అధికారి డాక్టర్ అరుణ శర్మ ఈ వెబినార్ను సమర్పించారు. స్థానికంగా పండించిన ఆహార ధాన్యాలు, కూరగాయలు, పాత్ర మరియు సుగంధ ద్రవ్యాల ప్రాముఖ్యత మరియు రోగనిరోధక శక్తిని పెంపొందించడంలో దాని ప్రాముఖ్యతపై ఆమె ప్రధానంగా నొక్కి చెప్పారు. భారతదేశంలో ప్రకృతి దృశ్యం, సంస్కృతి, ప్రతి కొన్ని వందల కిలోమీటర్లకు ఆహారం మారుతుంది మరియు అది ఎంతవరకు నిజం! మన నమ్మశక్యం కాని దేశంలో అంతులేని రకాల వంట శైలులు & వంటకాలు ఉత్తరం నుండి దక్షిణానికి మరియు తూర్పు నుండి పడమర వరకు ఉన్నాయి. భారతీయ ఆహారం స్థానికంగా లభించే ఆహార ధాన్యాలు, కూరగాయలు, సుగంధ ద్రవ్యాలు మొదలైన వాటితో పోషకాహారానికి సంపూర్ణమైన విధానంపై ఆధారపడి ఉంటుంది. భారతదేశంలో ఆహార సంస్కృతి చాలా ఉత్సాహంగా ఉంది మరియు ఇంట్లో వండిన ఆహారం, వీధి ఆహారం నుండి చక్కటి భోజన అనుభవం వరకు వివిధ రూపాల్లో మరియు శైలిలో లభిస్తుంది.
దేఖో అప్నా దేశ్ సిరీస్ దేశంలోని అందమైన విభిన్న సంస్కృతిని హైలైట్ చేస్తుంది మరియు ఏక్ భారత్ శ్రేష్ఠ భారత్ యొక్క స్ఫూర్తిని చాటుతుంది. వెబ్నార్ను రూపొందిస్తూ, అదనపు డైరెక్టర్ జనరల్ రూపీందర్ బ్రార్, దేశవ్యాప్తంగా లభించే వివిధ రకాల వంటకాలు, ఆహార మార్గాల గురించి మాట్లాడారు. పర్యాటక పరిశ్రమలో భాగం కావడానికి భారత పౌరులు పర్యాటక మంత్రిత్వ శాఖ చేపట్టిన డిజిటల్ చొరవ ఇన్క్రెడిబుల్ ఇండియా టూరిస్ట్ ఫెసిలిటేటర్  సర్టిఫికేషన్ గురించి కూడా ఆమె ప్రస్తావించారు. దేఖో అప్నా దేశ్ వెబ్నార్ సిరీస్ను నేషనల్ ఇ గవర్నెన్స్తో సాంకేతిక భాగస్వామ్యంతో ప్రదర్శించారు. ఎలక్ట్రానిక్స్ మరియు సమాచార సాంకేతిక మంత్రిత్వ శాఖ. వెబినార్ సెషన్లు ఇప్పుడు https://www.youtube.com/channel/UCbzIbBmMvtvH7d6Zo_ZEHDA/ ఫీచర్లో అందుబాటులో ఉన్నాయి కేంద్ర ప్రభుత్వ పర్యాటక మంత్రిత్వ శాఖవి అన్ని సోషల్ మీడియా ఖాతాలలో కూడా అందుబాటులో ఉన్నాయి. ఈ శ్రేణిలోని తదుపరి వెబినార్, కోల్కతాలో శీతాకాలం- ఆత్మ ప్రయాణికుల కోసం 10 రహస్య ప్రదేశాలు మరియు 2021 జనవరి 2 న ఉదయం 11.00 గంటలకు షెడ్యూల్ చేయబడింది.
భూ శా స్త్ర మంత్రిత్వ శాఖ
-బ్లూ ఎకానమీ- ముసాయిదా సిద్ధం!
రాజ్యసభలో కేంద్రమంత్రి జితేంద్ర సింగ్ ప్రకటన
నవ భారతదేశాన్ని 2030వ సంవత్సరానికల్లా సాధించాలంటూ 2019 ఫిబ్రవరిలో చేసుకున్న దార్శనిక సంకల్ప ప్రకటనలో బ్లూ ఎకానమీ వ్యవస్థకు కీలకపాత్ర ఉందని కేంద్ర సైన్స్, టెక్నాలజీ శాఖ సహాయ  మంత్రి డాక్టర్ జితేంద్ర సింగ్ చెప్పారు. సాగర వనరుల సక్రమ వినియోగం, సముద్ర పర్యావరణ రక్షణతో కూడిన బ్లూ ఎకానమీ లక్ష్యంగా డీప్ ఓషన్ మిషన్ కింద 2021-22వ సంవత్సరానికి గాను రూ. 150కోట్లు కేటాయించనట్టు మంత్రి తెలిపారు. నిన్న రాజ్యసభ ప్రశ్నోత్తరాల సమయంలో ఇచ్చిన లిఖిత పూర్వక సమాధానంలో మంత్రి ఈ విషయం తెలియజేశారు. పృథ్వీశాస్త్ర వ్యవహారాలు, ప్రధాని కార్యాలయం, సిబ్బంది వ్యవహారాలు, ప్రజా సమస్యలు, పెన్షన్లు, అణుఇంధనం, అంతరిక్ష శాఖలను కూడా ఆయన సహాయమంత్రి హోదాలో పర్యవేక్షిస్తున్నారు.
బ్లూ ఎకానమీపై విధాన ముసాయిదా పత్రాన్ని కేంద్ర పృథ్వీ శాస్త్ర వ్యవహారాల మంత్రిత్వ శాఖ తయారు చేసిందని కేంద్రమంత్రి రాజ్యసభకు ఇచ్చిన లిఖిత సమాధానంలో తెలిపారు. భారతీయ బ్లూ ఎకనామీ సంపూర్ణ అభివృద్ధికి ప్రాధాన్యమిచ్చే నిపుణుల బృందాల నివేదికలను పరిగణనలోకి తీసుకుంటూ ఈ విధాన ముసాయిదా పత్రాన్ని రూపొందించినట్టు తెలిపారు.
బ్లూ ఎకానమీకి సంబంధించిన 7 ప్రాతిపదికలతో కూడిన ఈ కింది అంశాలను ఇప్పటికే గుర్తించారు:
- బ్లూ ఎకానమీ, సాగర వనరుల వినియోగంపై జాతీయ స్థాయి లెక్కల వ్యవస్థ.
- తీర ప్రాంతాల స్థల వినియోగం, పర్యాటక వ్యవహారాలపై ప్రణాళిక..
- సముద్ర మత్స్య సంపద, అక్వాకల్చర్, ఫిష్ ప్రాసెసింగ్.
- తయారీ ప్రక్రియ, ఆవిర్భవిస్తున్న పరిశ్రమలు, వాణిజ్యం, సాంకేతిక పరిజ్ఞానం, సేవలు, నైపుణ్యాభివృద్ధి.
- వసతి, రవాణా లాజిస్టిక్ అంశాలు, మౌలిక సదుపాయాలు, నౌకాయానం, ట్రాన్స్ షిప్మెంట్.
- తీర ప్రాంతాల్లో డీప్ సీ మైనింగ్, తీర సమీప ప్రాంతాల్లో ఇంధన తయారీ
- భద్రతా వ్యవహారాలు, వ్యూహాత్మక అంశాలు, అంతర్జాతీయ వ్యవహారాలు
<><><>
(Visitor Counter : 119
కార్మిక, ఉపాధికల్పన మంత్రిత్వ శాఖ
బిజినెస్ కోసం ఈ.సి.ఆర్. దాఖలును సులభతరం చేసిన ఈ.పి.ఎఫ్.ఓ.
ప్రభుత్వం ప్రకటించిన లాక్ డౌన్ నేపథ్యంలో కోవిడ్ -19 మహమ్మారి మరియు ఇతర అంతరాయాల వ్యాప్తిని నియంత్రించడానికి, వ్యాపారాలు మరియు సంస్థల సాధారణ పనికి ఆటంకం కలుగుతుంది. అదే విధంగా ఉద్యోగులను తొలగించనప్పటికీ వారికి చట్టబద్ధమైన బకాయిలను చెల్లించడానికి ద్రవ్యత / నగదు సంక్షోభాన్ని ఎదుర్కొంటున్నాయి.
ఈ పరిస్థితిని దృష్టిలో ఉంచుకుని ఈ.పి.ఎఫ్ & ఎం.పి చట్టం - 1952 ప్రకారం సమ్మతి విధానాన్ని మరింత సులభతరం చేయడానికి, నెలవారీ ఎలక్ట్రానిక్-చలాన్ కమ్ రిటర్న్  యొక్క దాఖలు ఈ.సి.ఆర్.లో నివేదించబడిన చట్టబద్ధమైన రచనల చెల్లింపు నుండి వేరు చేయబడుతుంది.
ఈ.సి.ఆర్. ఇప్పుడు యజమాని చేత ఏకకాలంలో చెల్లించాల్సిన అవసరం లేకుండా దాఖలు చేయవచ్చు. ఈ.సి.ఆర్. ను దాఖలు చేసిన తర్వాత యజమాని నగదు తర్వాత చెల్లింపు చేయవచ్చు.
పై మార్పు యజమానులతో పాటు చట్టం మరియు పథకాల పరిధిలో ఉన్న ఉద్యోగులకు సౌలభ్యాన్ని కలిగిస్తుంది.
సకాలంలో యజమాని ఈ.సి.ఆర్.ని దాఖలు చేయడం ప్రభుత్వ ప్రకటించిన విధంగా పొడిగించిన సమయం లోపు బకాయిలు చెల్లించినట్లయితే యజమాని అనుసరించే ఉద్దేశాన్ని సూచిస్తుంది.
సమయానికి ఈ.సి.ఆర్.ని దాఖలు చేయడం యజమాని మరియు ఉద్యోగి యొక్క వాటా క్రెడిట్ కు సహాయపడుతుంది. కేంద్ర ప్రభుత్వ ప్రకటించిన ప్రధాన మంత్రి గరిబ్ కళ్యాణ్ యోజన ప్యాకేజీ కింద అర్హత ఉన్న సంస్థలలో తక్కువ వేతనం సంపాదించేవారి ఇపిఎఫ్ ఖాతాలలో 24% వేతనాలు మొత్తం చేయడానికి సహాయపడుతుంది.
ప్రస్తుతం ఈ.సి.ఆర్. డేటా మహమ్మారి వల్ల ప్రతికూలంగా ప్రభావితమైన వ్యాపారాలు మరియు ఈ.పి.ఎఫ్. సభ్యులకు మరింత ఉపశమనం కోసం విధాన ప్రణాళిక మరియు నిర్ణయాలు తీసుకోవడం సహాయపడుతుంది.
--
(Visitor Counter : 133
నౌకారవాణా మంత్రిత్వ శాఖ
ఒడిశాలోని ధమారా నదిపై రూ.110 కోట్ల విలువైన రోపాక్స్ జెట్టి ప్రాజెక్ట్ రానుంది
దీనివల్ల ప్రయాణ సమయం 6 గంటల నుండి కేవలం గంటకు తగ్గుతుంది
ఒడిశాలోని ధమారా నదిపై ఆల్-వెదర్ రోపాక్స్  జెట్టీ, అనుబంధ మౌలిక సదుపాయాలను అభివృద్ధి చేయడానికి రూ .50.30 కోట్లు ఇచ్చేందుకు కేంద్ర పోర్ట్స్, షిప్పింగ్ & జలమార్గాల మంత్రిత్వ శాఖ  అనుమతించింది. సాగర్మాల కార్యక్రమం కింద చేపట్టే ఈ ప్రాజెక్టు వల్ల భద్రక్ జిల్లాలోని కనినాలి, కేంద్రపారా జిల్లాలోని తలచువా మధ్య ప్రయాణదూరాన్ని తగ్గించవచ్చు. ఒడిశా ఈ ప్రాజెక్టుకు అదనంగా 50% నిధులు సమకూరుస్తుంది. ఈ ప్రాజెక్టు మొత్తం మూలధన వ్యయం రూ .110.60 కోట్లు. వీటితో కనిలి, తలాచువా వద్ద ఆర్ఓ-పాక్స్ జెట్టి నిర్మాణం, పార్కింగ్ ఏరియా డెవలప్మెంట్, నావిగేషనల్ ఎయిడ్స్, డ్రెడ్జింగ్ వంటి సదుపాయాలను నిర్మిస్తారు. ఈ జలరవాణా మార్గం వల్ల రెండు ప్రాంతాల మధ్య ప్రయాణ సమయం 6 గంటల నుండి గంటకు తగ్గుతుంది. ప్రస్తుతం ఉన్న ఘాట్లతోపాటు ఆల్-వెదర్ రోపాక్స్ జెట్టీలను అభివృద్ధి చేస్తారు. దీనివల్ల పడవలు, లాంచీలు, ఇతర నౌకలకు వసతి కల్పించవవచ్చు. 10 తేలికపాటి మోటారు వాహనాలు, 20 మోటర్బైక్లతో పాటు ఒకేసారి 60 మంది ప్రయాణికులను తీసుకెళ్లగల సామర్థ్యం ఉన్న భారీ నౌకను కూడా నడపవచ్చు. ఈ ప్రాజెక్ట్ ధమ్రా నది చుట్టూ ఉన్న స్థానికులకు పరోక్ష ఉపాధి అవకాశాలను కల్పిస్తుంది. తలాచువా నుండి ధమ్రా వరకు 200 కిలోమీటర్ల దూరాన్ని రోడ్డు ద్వారా ప్రయాణించాల్సిన అవసరం ఉండదు.
భద్రాక్ జిల్లాలోని కనినాలి, కేంద్రాపాడ జిల్లాలోని తలాచువా ప్రాంతాలు ధమ్రా నది ఉత్తర, దక్షిణ ఒడ్డున ఉన్నాయి. తలాచువా సమీప గ్రామాల ప్రజలు తమ జీవనోపాధి కోసం ఎక్కువగా ధమ్రా ఓడరేవుపై ఆధారపడతారు. ఇది కనినాలి ఘాట్ నుండి సుమారు 4 కిలోమీటర్ల దూరం ఉంటుంది. రోడ్డు రవాణా సదుపాయం లేనందున, స్థానిక ప్రజలు నదిని దాటడానికి కనినాలి తలాచువా ఘాట్ల వద్ద ప్యాసింజర్ ఫెర్రీలపై ఆధారపడుతారు. ఇలా ఏడు కిలోమీటర్లు ప్రయాణించాలి. ప్రస్తుతం, ప్రయాణీకుల వాహనాలు భద్రత లేకుండానే ప్రైవేట్ బోట్ల ద్వారా వెళ్తున్నాయి. రోజూ లాంచీల్లో ప్రయాణించడానికి స్థానికులు ఇబ్బంది పడుతున్నారు. ఈ ప్రాజెక్ట్ అత్యాధునిక మౌలిక సదుపాయాలతో ప్రయాణీకుల వాహనాల భద్రతను మెరుగుపరుస్తుంది. జలరవాణా పెరగడం వల్ల వాణిజ్య వ్యాపార కార్యకలాపాలను పెరుగుతాయి. చుట్టుపక్కల ప్రాంతాల సామాజిక-ఆర్థిక స్థితిగతులు మెరుగుపడుతాయి.